Kariya

Ang  ay isang lungsod sa gitnang bahagi ng Prepektura ng Aichi, Hapon. , ito ay may tinatayang populasyon na 153,162 katao sa 66,751 mga kabahayan,Kariya City official statistics  at may kapal ng populasyon na 3,040 mga tao sa bawat kilometro kuwadrado. Ang kabuoang lawak ng lungsod ay .

Kasaysayan
Isang bayang kastilyo ang Kariya sa panahong Sengoku, sa isang lugar na pinagtatalunan ng mga angkang Imagawa, Oda at samot-saring pampook na mga lider-militar, tulad ng angkang Mizuno at angkang Matsudaira. Muling itinayo ni Mizuno Tadamasa ang lolo ni Tokugawa Ieyasu sa panig ng ina, ang Kastilyo ng Kariya noong kalagitnaan ng ika-16 dantaon. Bihasang ipinagpalit ng angkang Mizuno ang kanilang katapatan sa pagitan ng angkang Imagawa sa Oda Nobunaga at sa Toyotomi Hideyoshi, na ipinalipat ang angkan sa Lalawigan ng Ise. Ngunit pinayagan ni Ieyasu si Mizuno Katsunari, ang apo ni Tadamasa, na bumalik sa mga lupain ng kanilang mga ninuno pagkaraan ng Labanan sa Sekigahara bilang daimyō sa Dominyong Kariya, isang piyudal na han sa ilalim ng kasugunang Tokugawa. Muling itinakda ang dominyo sa maraming mga angkan sa kasagsagan ng panahong Edo, subalit pinanatili ng angkang Doi mula 1734 hanggang sa Pagpapanumbalik ng Meiji.

Kasunod ng Pagpapanumbalik ng Meiji, itinatag ang bayan ng Kariya sa loob ng Distrito ng Hekikai, Prepektura ng Aichi kasabay ng pagtatatag ng makabagong sistema ng mga munisipalidad noong Oktubre 1, 1889. Lumago ang bayan bilang sentro ng komersiyo, paggawa ng sake, serikultura at seramiko dahil sa kinaroroonan nito sa pangunahing mga ruta ng daambakal. Ang Yosami Transmitting Station na matatagpuan sa Kariya ay ang pinakamataas na estruktura ng Hapon nang natapos ang pagtatayo nito noong 1929. Nakamit ng Kariya ang katayuang panlungsod noong Abril 1, 1950. Lumaki ang lungsod nang idinugtong nito ang katabing Fujimatsu at karamihan sa mga nayon ng Yosami noong Abril 1, 1955. Ibinalik ang paghawak ng Yosami Transmitting Station sa Hapon mula sa Hukbong Pandagat ng Estados Unidos noong 1994, at isa na ngayong liwasang panlungsod ang dating pasilidad.

Heograpiya
Matatagpuan ang Kariya sa gitnang bahagi ng Prepektura ng Aichi, sa panig ng Mikawa ng hangganan sa pagitan ng dating Lalawigan ng Owari at dating Lalawigan ng Mikawa. Patag at natutubigang-mainam ang lugar, na may karaniwang taas na mas-mababa sa 10 metro sa ibabaw ng lebel ng dagat.


Kalapit na mga munisipalidad
Prepektura ng Aichi
Toyota
Ōbu
Anjō
Chiryū
Takahama
Toyoake
Miyoshi
Tōgō
Higashiura

Demograpiya
Ayon sa datos ng senso sa Hapon,Kariya population statistics tuluy-tuloy na tumataas ang populasyon ng Kariya sa nakalipas na 70 mga taon.

 Mga kapatid na lungsod 
 – Mississauga, Ontario, Canada mula noong 1981

Mga sanggunian

Mga kawing panlabas


 Kariya City official website 
 Mississauga Sister City Site 

Kategorya:Mga lungsod sa Prepektura ng Aichi